Birt þann 5. mars , 2012 | Höfundur : Nörd Norðursins Dust 514 verður ókeypis á PS3 ! Eins og flestir íslenskir leikjanördar vita að þá mun MMOFPS ( Massively Multiplayer First-person Shooter ) leikurinn Dust 514 frá íslenska leikjafyrirtækinu CCP tengjast hinum risavaxna EVE Online heimi . Leikurinn er væntanlegur í sumar og verður eingöngu fáanlegur fyrir PlayStation leikjavélina . Samkvæmt nýjustu fregnum verður ókeypis að sækja og spila Dust 514 , en upphaflega stóð til að selja leikinn fyrir u.þ.b. $20 í gegnum PSN og fengi kaupandinn þá $20 virði af gjaldmiðli leiksins með í kaupæti . Leikurinn mun enn styðjast við smákaup í gegnum leikinn , þar sem spilarinn getur keypt ýmsa hluti í leiknum , en enginn þeirra mun hafa bein áhrif á spilun leiksins ( m.ö.o. – Dust 514 verður ekki pay to win leikur ) . Spilarinn getur m.a. keypt sér hluti sem spara honum tíma og tvöfalda reynslustigin hans . Ekki er vitað fyrir víst hvenær PlayStation Vita útgáfa af leiknum kemur út , en Vita útgáfan verður í formi smáforrits ( app ) þar sem spilarinn getur meðal annars breytt persónuninni sinni , verslað og skipulagt árásir með öðrum spilurum . Aðeins verður hægt að spila leikinn sjálfann í gegnum PlayStation 3 leikjavélina , en það er þó ekki útilokað að Vita útgáfa af leiknum verði spilanleg í framtíðinni .